Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 2. A kezdeményezõk a választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján
Paragraph Index: 391

2. A kezdeményezõk a választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján kifogást nyújtottak be az Alkotmánybírósághoz az OVBh. ellen, kérve annak megsemmisítését és az OVB új eljárásra meg. A kifogás 2009. december 22-én, vagyis a törvényes határidõn belül érkezett az OVB-hez. A kifogást tevõk szerint az OVBh. jogszabálysértõ, szerintük a népszavazási kérdés hitelesíthetõségének egyetlen korlátja van, ez pedig a törvényesség. Álláspontjuk szerint sem az Alkotmány, sem a Ve., sem pedig az Nsztv. nem ismeri a célszerûségi, indokoltsági, vagy „jogrendszerbe illeszthetõségi” stb. kritériumokat, mint a hitelesítés követelményeit. A kifogást tevõk szerint ugyanis az Nsztv. 13. § (1) bekezdése nem keletkeztet olyan kötelezettséget a kérdés megfogalmazója számára, hogy a kérdésben a jogrendszert, vagy a jogintézmény helyébe lépõ új szabályozást bemutassa. Jogszabálysértõnek tartják az OVBh.-t abból a szempontból is, hogy az OVB nem tett eleget a Ve. 29/A. §-ában megfogalmazott tényállás megállapítására vonatkozó, valamint a Ve. 29/B. § (2) bekezdés e) pontjában rögzített indokolási kötelezettségének, mert maga sem idézte határozatában a kérdésben foglalt törvényi rendelkezést. Hivatkoznak továbbá a jogszabályok ismeretének vélelmére, amely alapvetõ jogbiztonsági követelmény, ahogy erre szerintük az Alkotmánybíróság is számos határozatában rámutatott. II. A kifogás nem megalapozott.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes